b'\n_START_ARTICLE_\nTemenica (kost)\n_START_PARAGRAPH_\nTemenica (angle\xc5\xa1ko os parietale) je parna \xc5\xa1tirioglata lobanjska kost, ki tvori zgornji in stranski del lobanjskega svoda. Na zunanji strani je gladka in konveksna, v sredini je izbo\xc4\x8dena v temeni\xc4\x8dno gr\xc4\x8do (tuber parietale), ki je bolj razvita pri \xc5\xbeenskah in otrocih. Temenica ima \xc5\xa1tiri robove in \xc5\xa1tiri vogale. Zgornji rob se stika s temenico nasprotne strani prek sagitalnega \xc5\xa1iva (sutura sagittalis). Spodji rob se stika z sen\xc4\x8dnico, sprednji spodnji vogal z zagozdnico, sprednji rob s \xc4\x8delnico prek sprednjega \xc5\xa1iva (sutura coronalis) in zgornji rob z zatilnico prek zadaj\xc5\xa1njega \xc5\xa1iva (sutura lambdoidea).'